ট্যাঙ্ক ম্যান
ট্যাঙ্ক ম্যান বা অজানা প্রতিবাদী হল অজানা একজন মানুষের ডাকনাম যিনি ১৯৮৯ সালের ৫ই জুন সকালে তিয়ানানমেন স্কয়ারে চীন সামরিক বাহিনী কর্তৃক বলপূর্বক বিক্ষোভ দমনকালে সারিবদ্ধ চলন্ত ট্যাঙ্কের সামনে দাঁড়িয়েছিলেন। অজানা এই ব্যক্তিটি ঘটনার গৃহীত আলোকচিত্র ও ভিডিওর কল্যাণে ব্যাপক আন্তর্জাতিক স্বীকৃতি অর্জন করেন। কেউ কেউ ব্যক্তিটিকে ওয়েং উইলিন (王維林) বলে মনে করেন কিন্তু তার নামটি এখন পর্যন্ত নিশ্চিত হওয়া যায়নি এবং তার সম্পর্কে প্রায় কিছুই জানা যায় না। সেইদিনের ঘটনার পর তার ভাগ্যে কি ঘটেছিল তাও নিশ্চিত হওয়া যায়নি।